# רקסהאם (כדורגל)

רקסהאם
Wrexham A.F.C.|  |
|
מידע כללי |
|
כינוי |
הדרקונים האדומים |
|
תאריך ייסוד |
אוקטובר 1864 |
|
אצטדיון |
מגרש רייסקורס, רקסהאם, ויילס (**תכולה:** 10,771) |
|
בעלים |
RR McReynolds Company |
|
מאמן |
פיל פרקינסון |
|
ליגה |
פוטבול ליג צ'מפיונשיפ |
| www.wrexhamafc.co.uk |
|
תלבושת |
|  |
|

|  |  |  |
| --- | --- | --- |
|

**תלבושת בית** |

**תלבושת חוץ** |

**תלבושת שלישית** |

 |

**מועדון כדורגל רקסהאם** (בוולשית: **Clwb Pêl-droed Wrecsam**, באנגלית: **Wrexham Association Football Club**) הוא מועדון כדורגל מהעיר רקסהאם שבוויילס, המשחק בפוטבול ליג צ'מפיונשיפ.

המועדון הוקם בשנת 1864, והוא המועדון הוותיק ביותר בוויילס וקבוצת הכדורגל השלישית בוותיקותה בעולם.

לזכות רקסהאם 23 זכיות בגביע הוולשי, הישג המהווה שיא לאומי. המועדון השתתף בגביע אירופה למחזיקות גביע, והישג השיא הוא שלב רבע גמר בשנת 1976. במסגרת הגביע האנגלי המועדון העפיל לרבע הגמר שלוש פעמים (בעונות 1973/1974, 1977/1978, 1976/1977).

למועדון יריבות מרה עם צ'סטר, הנחשב לדרבי בשל קרבת הערים.

## היסטוריה

### שנים ראשונות

המועדון הוקם ב-4 באוקטובר 1864 על ידי חברי מועדון הקריקט של רקסהאם שרצו פעילות ספורטיבית לחודשי החורף. מהלך זה הפך את המועדון לקבוצת הכדורגל החמישית בהתאחדות הכדורגל האנגלית (אחרי שפילד יונייטד, קריי וונדררס, האלאם ונוטס קאונטי). בנוסף הוא המועדון המקצועי השלישי הוותיק בעולם והמועדון הוותיק ביותר בוויילס. המשחק הראשון של הקבוצה נערך ב-22 באוקטובר 1864 במגרש הקריקט של מחוז דנביגשייר ( Denbighshire County Cricket Ground) שהיה מסלול מרוצים, נגד קבוצת פרינס האש של הנסיך מוויילס.

מכיוון שחוקי הכדורגל עדיין היו גמישים במקצת באותה תקופה, במשחקים הופיעו קבוצות עם עד 17 שחקנים בכל צד (16 שחקנים כששיחקו במשרד הביטוח המחוזי וצ'סטר קולג', 15 שחקנים נגד מכבי האש המתנדבים). בשנים הראשונות הללו רקסהאם הייתה ממובילי הקמפיין להגביל קבוצות ל-11 שחקנים בלבד על המגרש בכל עת.

בשנת 1876 יזמה התאחדות האנגלית החדשה שהוקמה בוויילס את עריכת המשחק הבינלאומי הראשון של נבחרת ויילס נגד סקוטלנד במועדון הקריקט המערבי של סקוטלנד, בהשתתפות אדווין קרוס ואלפרד דייוויס, שהיו הראשונים מבין שחקני רקסהאם לשחק עבור הנבחרת הלאומית.

בעונת 1877/1878 ההתאחדות הוולשית חנכה את תחרות הגביע הוולשי, שנערך במתכונת דומה לגביע האנגלי. גמר הגביע הוולשי הראשון נערך באקטון פארק. רקסהאם העפילה לגמר הגביע הראשון, שם ניצחה את דרידס 0–1, כשג'יימס דייוויס מבקיע את שער הניצחון. בגלל מחסור בכסף, רקסהאם לא קיבלה את הגביע שלה אלא רק לאחר שנה. בעשור הראשון שלה, רקסהאם בעיקר שיחקה משחקי ידידות נגד קבוצות ולשיות ואנגליות, כאשר הגביע הוולשי סיפק את מרב הכדורגל התחרותי שלהם, בו זכתה רקסהאם שוב ב־1883. באותה השנה נרשמה גם ההופעה הראשונה של הקבוצה בגביע האנגלי, כאשר לאחר שהעפילה לסיבוב השני של התחרות, הודחה לאחר הפסד 3–4 לאוסוסטרי. ב-1884 המועדון שינה את שמו לרקסהאם אולימפיק (Wrexham Olympic). אולימפיק נשמטה משם המועדון ב-1888.

בשל מחלוקת עם בעלי הבית שלהם, שהעלו את דמי השכירות של מגרש רייסקורס לעשרה פאונד לשנה, שיחקה רקסהאם את משחקי הבית שלה בעונות 1881/82 ו-1882/83 במגרש Rhosddu Recreation Ground (המועדון שינה את שם המועדון לרקסהאם אתלטיק, Wrexham Athletic, לעונה אחת), לפני שחזרה למגרש רייסקורס לעונת 1883/84, שם שיחק המועדון את משחקי הבית שלו.

### השתתפות ראשונה במסגרת ליגה

המועדון השתתף בתחילה במשחקי ידידות ובתחרויות גביע והתמודד לראשונה במסגרת ליגה ב־1890, אז הצטרפה רקסהאם לליגת השילוב (קומביניישן ליג) ושיחקה את משחקה הראשון נגד גורטון וילה ב־6 בספטמבר 1890, כאשר ארתור ליאה הבקיע את השער היחיד של רקסהאם בתבוסה 1–5. ליאה שיחק עבור המועדון על אף שהייתה לו רק זרוע אחת וכך גם שותפו ג'יימס רוברטס. רקסהאם סיימה את העונה במקום השמיני בעונה הראשונה.

רקסהאם שיחקה בליגת שילוב במשך ארבע שנים לפני שהמועדון הצטרף לליגה הוולשית בעונת 1894/1895. רקסהאם זכתה בליגה הוולשית בשתי העונות שבהן שיחקה בה, אבל הקבוצה החליטה לחזור לליגת השילוב ב-1896, שכן למרות התמיכה המופחתת שקיבלו, החיסכון שנעשה בהוצאות הנסיעה שלהם עלה על הירידה בהכנסות.

### החצי הראשון של המאה ה-20

המועדון נשאר בליגת השילוב עד 1905, בה הצליחו לזכות בליגה ארבע פעמים נוספות. לאחר מספר ניסיונות כושלים, רקסהאם נבחרה לבסוף להתמודד בליגת ברמינגהאם לקראת עונת 1905/1906. המשחק הראשון אי פעם של רקסהאם בליגה היה בבית נגד קידרמינסטר הרייר במגרש רייסקורס, אותו היא ניצחה 1–2. הקבוצה סיימה במקום השישי בעונתה הראשונה בליגה זו.

בתקופתה בליגת ברמינגהאם ובמחוזות, רקסהאם זכתה בגביע הוולשי שש פעמים, בשנים 1908/1909, 1909/1910, 1910/1911, 1913/1914, 1914/1915 ו-1920/1921. הם גם הגיעו לסיבוב הראשון של הגביע האנגלי בפעם השנייה בעונת 1908/1909 לפני שהפסידו 1–2 לאקסטר סיטי לאחר הארכה.

בשנת 1921 נבחרה הקבוצה לליגה החדשה שהוקמה בחטיבה השלישית צפון של ליגת הפוטבול. משחק הליגה הראשון היה נגד הארטלפולס יונייטד במגרש רייסקורס לעיני 8,000 צופים. רקסהאם נוצחה בתוצאה 0–2. במהלך העונה הזו, רקסהאם השיגה שיאים ראשונים רבים בתולדות המועדון; טד ריגן כבש את השלושער הראשון אי פעם של המועדון בליגה, וגם בריאן סימפסון הפך לשחקן רקסהאם הראשון שהורחק במשחק ליגה. צ'רלי יואיט היה המאמן הראשון אי פעם של המועדון בתקופה זו.

בעונת 1926/1927 המועדון עבר את הסיבוב הראשון של הגביע האנגלי רק כדי להיות מודח על ידי רייל. בעונה שלאחר מכן רקסהאם העפילה לסיבוב הרביעי אך הפסידה 0–1 לברמינגהאם סיטי. שיא של 32 שערי ליגה לאלברט מייז עזר לרקסהאם לסיים במקום השלישי בליגה בעונת 1928/1929. מאוחר יותר באותה עונה טומי במפורד ערך את הופעתו הראשונה במועדון. הוא המשיך וכבש 201 שערי ליגה וגביע עבור המועדון בתקופתו בקבוצה. במהלך עונת 1929/1930 המועדון רשם את הניצחון הגבוה ביותר בליגה כשהביס את רוצ'דייל בתוצאה 0–8.

רקסהאם נהנתה מהעונה הטובה ביותר שלה בליגה השלישית צפון בעונת 1932/1933, כשהיא סיימה כסגנית להאל סיטי וניצחה 18 מ-21 משחקי הבית שלה במהלך העונה.

במהלך שנות מלחמת העולם השנייה, כאשר נסיעות ארוכות בין המחוזות היו בלתי אפשריות עקב המלחמה, הקבוצה שיחק במערב הליגה האזורית נגד קבוצות מקומיות ממרסיסייד ומנצ'סטר.

בעונה הראשונה שלאחר המלחמה השוותה הקבוצה את המיקום הטוב ביותר אי פעם כשסיימה שוב במקום השלישי בליגה השלישית צפון. בקיץ 1949 ערך המועדון את המשחקים הראשונים שלו מחוץ לבריטניה, כששיחק שלושה משחקים נגד הצבא הבריטי בגרמניה.

המועדון הגיע לסיבוב הרביעי של הגביע האנגלי בעונת 1956/1957, שם שיחק נגד מנצ'סטר יונייטד מול קהל צופים של 34,445 איש במגרש רייסקורס, שנותר שיא מועדון. בהמשך אותה עונה הצליחה רקסהאם לזכות בגביע הוולשי לראשונה מזה 26 שנים.

### החצי השני של המאה ה-20

ב־1960 המועדון ירד ליגה לראשונה בתולדותיו, לליגה הרביעית החדשה שהוקמה. רקסהאם שבה לליגה השלישית לאחר עונה אחת, בעונה שבה הקבוצה ניצחה 10–1 את הארטלפול יונייטד, מה שהפך לניצחון הליגה הגדול ביותר בתולדות המועדון. שנתיים לאחר ההעפלה, רקסהאם ירדה שוב לליגה הרביעית.

מועדונים ולשיים זכו בהזדמנות להעפיל לגביע אירופה למחזיקות גביע באמצעות זכייה בגביע הוולשי ורקסהאם שיחקה את משחקה הראשון באירופה נגד קבוצת פ.צ. ציריך השווייצרית בשווייץ ב-13 בספטמבר 1972, כשהמשחק הסתיים בשוויון 1–1. במשחק הגומלין ניצחה רקסהאם 2–1 ועלתה לסיבוב השני. בסיבוב השני רקסהאם שיחקה נגד היידוק ספליט היוגוסלבית. התוצאה בסיכום שני המשחקים הייתה 3-3 אולם רקסהאם הודחה עקב הפרש שערי חוץ.

בעונת 1972/1973 הושלמת בניית היציע החדש של ייל, עם קיבולת של עד 5,500 צופים. בעונת 1973/1974 העפילה הקבוצה לרבע גמר הגביע האנגלי לאחר ניצחונות על שרוסברי טאון, רות'רהאם יונייטד, מידלסברו, קריסטל פאלאס וסאות'המפטון, עד שנכנעה לברנלי.

בעונת 1975/1976 רקסהאם הגיעה עד לרבע גמר גביע אירופה למחזיקות גביע לאחר שבסיבוב הראשון ניצחה את יורגודן השוודית ואת סטאל ז'שוב הפולנית, וברבע הגמר הפסידה לאנדרלכט. בעונת 1977/1978 הגיעה הקבוצה פעם נוספת לרבע גמר הגביע האנגלי וגם הצליחה לעלות לליגה השנייה.

### שנות השמונים והתשעים: קשיים כלכליים

בקיץ 1982 הורדה הקבוצה ליגה בעקבות בעיות כלכליות, שבנוסף, הביאו למכירה של רבים מהשחקנים הטובים של הקבוצה. בעונה שלאחריה רקסהאם ירדה ליגה נוספת, לליגה הרביעית, ובעונה שלאחריה רק הפרש שערים מנע מרקסהאם לרדת ליגה נוספת.

אחרי זכייה נוספת בגביע הוולשי, בעונת 1984/1985 התמודדה רקסהאם מול פורטו בגביע המחזיקות. רקסהאם ניצחה את המשחק הראשון 0–1, בגומלין בפורטוגל הפסידה 2–3 והצליחה לעבור שלה בזכות שערי חוץ. בשלב הבא פגשה את רומא האיטלקית, לה רקסהאם הפסידה 0–3 בסיכום שני המשחקים. בעונה שלאחריה זכתה שוב בגביע הוולשי לאחר ניצחון על קידרמינסטר הריירס. בסיום עונת 1993/1994 הצליחה הקבוצה לעלות ליגה.

בעונת 1995/1996 רקסהאם חזרה לאירופה אחרי עוד זכייה בגביע הוולשי בעונה החולפת, הפעם היא הוגרלה מול פטרולול פלוישט הרומנית, לה הפסידה 0–1 בסיכום המשחקים.

בעונת 1999/2000 ניצחה רקסהאם שוב קבוצה מהליגה הבכירה, הפרמייר ליג, בגביע האנגלי, הפעם בדמות מידלסברו אותה ניצחה 1–2.

### המאה ה-21

בתחילת המאה ה-21 המועדון סבל מבעיות רבות מחוץ למגרש, כולל היו"ר אלכס המילטון, שמכר את מגרש רייסקורס לחברה נפרדת בבעלותו מיד לאחר שהפך ליו"ר המועדון. בקיץ 2004 המילטון נתן למועדון התראה של שנה לעזוב את המגרש. ב-3 בדצמבר 2004 המועדון הוכנס לניהול פיננסי על ידי בית המשפט העליון במנצ'סטר, מכיוון שהמועדון היה חייב 2,600,000 ליש"ט, כולל 800,000 ליש"ט שהיו חייבים למס הכנסה. רקסהאם הפך למועדון הליגה הראשון שספג ניכוי של עשר נקודות, מה שהוביל את הקבוצה לירידת ליגה ולירידת ליגה נוספת בעונה שלאחריה.

באוקטובר 2005, בית המשפט העליון של ברמינגהאם החליט שחברת CrucialMove של אלכס המילטון רכשה באופן שגוי את חלקה בשטח והתקבלה החלטה נגדו. המילטון עתר לבית המשפט לערעורים בלונדון וזה קבע ב-14 במרץ 2006 כי המגרש חייב להישאר בידי מנהלי המועדון. ב-30 באפריל 2006 הגיעו מנהלי הקבוצה להסכמה עם סוחר הרכב המקומי נוויל דיקנס, בכפוף להסכמה של בעלי המניות והנושים (שהושגה ב-30 במאי), על השתלטותו של דיקנס על השליטה במועדון ועל כל נכסיו. המועדון הועבר לבעלות חברת Wrexham Football Club (2006) Ltd שהשתלטה על כל נכסי הקבוצה. בראשות החברה עמדו נוויל דיקנס וג'וף מוס ושותפיהם.

במרץ 2011 הוגשו שתי הצעות לרכישת בעלות על המועדון: אחת מקבוצת אוהדים שהקימו את נאמנות Wrexham Supporters' Trust (WST) ואחרת מאשת העסקים המקומית סטפני בות'. מאוחר יותר הגיעה הצעה שלישית, אך לאחר ש-WST ובות' הגיעו להסכמה, הצעתם התקבלה מחדש. באפריל 2011, הוגש למועדון צו פירוק בעקבות חשבון מס שלא שולם בסך של קצת פחות מ-200,000 פאונד.

במהלך עונת 2011/2012 התמודדה רקסהאם שוב בגביע הוולשי לאחר 16 שנים, והשתתפה בסיבוב השלישי.

רקסהאם סיימה את עונת 2013/2014 במקום ה-17. בעונת 2018/2019, הקבוצה סיימה במקום הרביעי אך הפסידה ברבע גמר הפלייאוף לאיסטלי.

בעונת 2019/2020 סיימה רקסהאם במקום ה-19 לפני שהעונה הסתיימה מוקדם בשל מגפת הקורונה, מה שהיה למיקום הנמוך ביותר בהיסטוריה של המועדון.

### תקופת ריינולדס ומקאלהני

בנובמבר 2020 נרכשה הקבוצה על ידי השחקן הקנדי ראיין ריינולדס והשחקן האמריקאי רוב מקאלהני באמצעות חברת RR McReynolds Company, הרכישה הושלמה בפברואר 2021 בעלות של שני מיליון פאונד עת הקבוצה שיחקה בנשיונל ליג.

במקביל לרכישה החלו השניים בהתליך הפקה של סדרה דוקומנטרית על הקבוצה "ברוכים הבאים לרקסהאם" שמשודרת בדיסני + החל מאוגוסט 2022.

ב-1 ביולי 2021, מונה פיל פרקינסון למאמן הקבוצה למשך שנה.

בעונת 2021/2022 סיימה הקבוצה במקום השני בנשיונל ליג והבטיחה את השתתפותה בפליאוף העלייה לפוטבול ליג השנייה. בנוסף, העפילה הקבוצה לסיבוב הרביעי בגביע האנגלי, לראשונה מזה 27 שנים.

בעונת 2022/2023 התמודדה הקבוצה לאורך כל העונה ישירות על אליפות הליגה מול נוטס קאונטי - מועדון הכדורגל הוותיק בעולם על עלייה לפוטבול ליג השנייה אשר לבסוף היא ניצחה במאבק והצליחה לעלות ליגה. הקבוצה צברה 111 נקודות באותה עונה, שיא לחמש הליגות המובילות באנגליה. הכנסותיה של רקסהאם גדלו ליותר מ-10 מיליון ליש"ט בזכות עונה זו. בסיום עונת 2023/2024 הבטיחה הקבוצה עליית ליגה נוספת אל הפוטבול ליג הראשונה לאחר שסיימה במקום השני. בעונת 2024/2025 סיימה במקום השני בפוטבול ליג הראשונה והעפילה לצ'מפיונשיפ. הם הפכו למועדון הראשון בהיסטוריה של חמש הליגות הבכירות באנגליה שמצליח לעלות 3 עליות ליגה רצופות. הצלחה זו הובילה לעלייה של שווי המועדון לכ-150 מיליון ליש"ט, עלייה של 7400% ב-4 שנים.

## אצטדיון הבית

אצטדיון הקבוצה
מאז 1864, רקסהאם מארחת את משחקיה במגרש רייסקורס (The Racecourse Ground),אשר נחשב לאצטדיון הכדורגל הוותיק בעולם. המגרש ממוקם ברחוב הראשי המוביל לרקסהאם. באצטדיון תכולה של 10,500 מושבים. ביוני 2022 המועדון רכש את המגרש מתוך כוונה לשפץ ולבנות אצטדיון.

## נותני חסות ובעלים

טבלת יצרני תלבושות, נותני חסות ובעלים:

|  |  |  |  |
| --- | --- | --- | --- |
| **שנים** | **יצרני תלבושות** | **נותן חסות** | **בעלים** |
| 1984–1985 | Patrick | Crosville Buses | לא ידוע |
| 1985–1986 | Winning Ways | ‏Marston's |
| 1986–1987 |
| 1987–1988 | Hi-Tec Sports |
| 1988–1989 | Admiral Sportswear |
| 1989–1990 | ‏Spall |
| 1990–1991 |
| 1991–1992 | ‏EN-S |
| 1992–1993 | ‏Wrexham Lager |
| 1993–1994 |
| 1994–1995 |
| 1995–1996 |
| 1996–1997 |
| 1997–1998 |
| 1998–1999 | ‏Super League |
| 1999–2000 |
| 2000–2001 | אלכס המילטון |
| 2001–2002 |
| 2002–2003 | Vandanel | ‏Gap Personnel |
| 2003–2004 |
| 2004–2005 | ‏Just Go Minera Roof Trusses |
| 2005–2006 | ‏ניל דיקנס |
| 2006–2007 | ‏Lease Direct |
| 2007–2008 |
| 2008–2009 | ‏Umbro |
| 2009–2010 |
| 2010–2011 |
| 2011–2012 | Puma | Greene King IPA (אוגוסט–דצמבר 2011) Glyndŵr University (דצמבר 2011 – אפריל 2012) | ‏Wrexham Supporters' Trust |
| 2012–2013 | Adidas | Glyndŵr University |
| 2013–2014 |
| 2014–2015 | Nike |
| 2015–2016 | Adidas |
| 2016–2017 | Macron | Ifor Williams Trailers |
| 2017–2018 |
| 2018–2019 |
| 2019–2020 |
| 2020–2021 | ריאן ריינולדס ורוב מק'אלהני |
| 2021–2022 | TikTok Expedia Aviation American Gin Ifor Williams Trailers |
| 2022–2023 | TikTok Expedia Vistaprint Ifor Williams Trailers Aviation American Gin |

## סגל שחקנים

נכון ל-12 בספטמבר 2025

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| מס' |  | עמדה | שם |
| --- | --- | --- | --- |
| 1 | אנגליה | שוער | ארתור אוקונקוו  |
| 2 | אנגליה | בלם | קאלום דויל  |
| 3 | אנגליה | בלם | לואיס ברונט  |
| 4 | אנגליה | בלם | מקס קליוורת  |
| 6 | אנגליה | בלם | קונור קודי  |
| 7 | אירלנד | קשר | ג'יימס מקליין  (קפטן) |
| 8 | אנגליה | קשר | אנדי קאנון  |
| 9 | סקוטלנד | חלוץ | ראיין הארדי  |
| 10 | אנגליה | קשר | ג'וש ווינדאס  |
| 13 | ניו זילנד | מגן | ליברטו קאקסה  |
| 14 | אנגליה | קשר | ג'ורג' תומאסון  |
| 15 | אנגליה | קשר | ג'ורג' דובסון  |
| 16 | אנגליה | חלוץ | ג'יי רודריגז  |
| 18 | אנגליה | קשר | בן שיף  |
| 19 | ויילס | חלוץ | קיפר מור  |
| 20 | אנגליה | קשר | אוליבר ראת׳בון  |
| 21 | ויילס | שוער | דני וורד  |

 |  |

| מס' |  | עמדה | שם |
| --- | --- | --- | --- |
| 24 | אנגליה | בלם | דן סקאר  |
| 25 | אנגליה | שוער | קאלום ברטון  |
| 27 | אנגליה | קשר | לואיס אובריאן  |
| 28 | אנגליה | חלוץ | סם סמית'  |
| 29 | אנגליה | מגן | ראיין ברנט  |
| 33 | ויילס | חלוץ | ניית'ן ברודהד  |
| 34 | אנגליה | מגן | ארון ג'יימס  |
| 37 | אנגליה | קשר | מאטי ג'יימס  |
| 38 | אנגליה | קשר | אליוט לי  |
| 40 | אנגליה | קשר | אלכס מור  |
| 43 | אנגליה | חלוץ | ג'יימס ראיינבירד  |
| 44 | אנגליה | בלם | מקס פרוויס  |
| 45 | ויילס | קשר | הארי אשפילד  |
| 47 | אנגליה | חלוץ | ראיין לונגמן  |
|  | אירלנד | שוער | ראובן איגן  |
|  | סקוטלנד | בלם | דומיניק הייאם  |
|  | בורקינה פאסו | מגן | עיסא קאבורה  |

 |

## משחקים באירופה

| טבלה 1: רשימת המשחקים המלאה |
| --- |
| עונה | תחרות | סיבוב | יריבה | משחק ראשון | משחק שני | סך הכל |
| 1972/1973 | גביע אירופה למחזיקות גביע | סיבוב ראשון | שווייץ פ.צ. ציריך | 2–1 (ב) | 1–1 (ח) | **3–2** |
| סיבוב שני | יוגוסלביה היידוק ספליט | 3–1 (ב) | 0–2 (ח) | **3–3 (שערי חוץ)** |
| 1975/1976 | גביע אירופה למחזיקות גביע | סיבוב ראשון | שוודיה יורגודן | 2–1 (ב) | 1–1 (ח) | **3–2** |
| סיבוב שני | פולין סטאל ז'שוב (אנ') | 2–0 (ב) | 1–1 (ח) | **3–1** |
| רבע גמר | בלגיה אנדרלכט | 1–1 (ב) | 0–1 (ח) | **1–2** |
| 1978/1979 | גביע אירופה למחזיקות גביע | סיבוב ראשון | יוגוסלביה רייקה | 2–0 (ב) | 0–3 (ח) | **2–3** |
| 1979/1980 | גביע אירופה למחזיקות גביע | סיבוב ראשון | גרמניה המזרחית פ.צ. מגדבורג | 3–2 (ב) | 2–5 (ח) | **5–7** |
| 1984/1985 | גביע אירופה למחזיקות גביע | סיבוב ראשון | פורטוגל פורטו | 1–0 (ב) | 3–4 (ח) | **4–4 (שערי חוץ)** |
| סיבוב שני | איטליה רומא | 0–1 (ב) | 0–2 (ח) | **0–3** |
| 1986/1987 | גביע אירופה למחזיקות גביע | סיבוב ראשון | מלטה זוריק (אנ') | 4–0 (ב) | 3–0 (ח) | **7–0** |
| סיבוב שני | ספרד ריאל סרגוסה | 2–2 (ב) | 0–0 (ח) | **2–2 (שערי חוץ)** |
| 1990/1991 | גביע אירופה למחזיקות גביע | סיבוב ראשון | דנמרק לינגבי | 0–0 (ב) | 1–0 (ח) | **1–0** |
| סיבוב שני | אנגליה מנצ'סטר יונייטד | 0–2 (ב) | 0–3 (ח) | **0–5** |
| 1995/1996 | גביע אירופה למחזיקות גביע | סיבוב מוקדמות | רומניה פטרולול פלוישט | 0–0 (ב) | 0–1 (ח) | **0–1** |

| הצגהטבלה 2: סיכום הופעות באירופה לפי תחרות |
| --- |
| תחרות | עונות | מש' | נ' | ת' | ה' | זכות | חובה | % נצ' | הישג שיא |
| גביע אירופה למחזיקות גביע | 8 | 28 | 10 | 8 | 10 | 34 | 35 | 35.71% | רבע גמר (1975/1976) |
| סך הכל | 8 | 28 | 10 | 8 | 10 | 34 | 35 | 35.71% |  |

## תארים

הגביע הוולשי
* זכייה (23): 1877/78, 1882/83, 1892/93, 1896/97, 1902/03, 1904/05, 1908/09, 1909/10, 1910/11, 1913/14, 1914/15, 1920/21, 1923/24, 1924/25, 1930/31, 1956/57, 1957/58, 1959/60, 1971/72, 1974/75, 1977/78, 1985/86, 1994/95

## קישורים חיצוניים

 מדיה וקבצים בנושא **רקסהאם** בוויקישיתוף
* אתר האינטרנט הרשמי של רקסהאם

* רקסהאם, ברשת החברתית פייסבוק
* רקסהאם, ברשת החברתית X (טוויטר)
* רקסהאם, ברשת החברתית טיקטוק
* פרופיל, באתר Transfermarkt
* פרופיל, באתר FootballDatabase.eu

## הערות שוליים